Document ID: 31996R0427

KOMISSION ASETUS (EY) N:o 427/96,
annettu 8 päivänä maaliskuuta 1996,
AKT-maista sekä Intiasta tapahtuvassa erityisen etuuskohtelun alaisen raa'an ruokosokerin tuonnissa sovellettavien tariffikiintiöiden avaamisesta jalostamojen hankintatarpeisiin 1 päivän heinäkuuta 1995 ja 30 päivän kesäkuuta 1996 välisellä kaudella
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81 (1), sellaisena kuin se on viimeksi muutettuna asetuksella (EY) N:o 1101/95 (2), ja erityisesti sen 14 artiklan 2 kohdan ja 37 artiklan 6 kohdan,
sekä katsoo, että
asetuksen (ETY) N:o 1785/81 37 artiklassa säädetään, että markkinointivuosien 1995/96-2000/01 välisenä aikana yhteisön jalostamoiden asianmukaisten hankintojen varmistamiseksi peritään erityinen alennettu tulli niistä valtioista, joiden kanssa yhteisö on tehnyt hankintasopimuksen etuuskohteluaseman käsittävin edellytyksin, peräisin olevan raa'an ruokosokerin tuonnissa; tällä hetkellä tällaisia sopimuksia on neuvoston päätöksellä 95/284/EY (3) tehty ainoastaan neljänteen AKT-ETY-yleissopimukseen liitetyn AKT-sokeria koskevan pöytäkirjan n:o 8 osapuolina olevien AKT-maiden sekä Intian tasavallan kanssa,
erityisen etuuskohtelun alaisen sokerin tuontimäärät määritetään mainitun 37 artiklan mukaisesti yhteisön vuosittaisen ennusteen perusteella; tällaisesta ennusteesta ilmenee tarve tuoda raakasokeria ja avata tässä vaiheessa markkinointivuoden 1995/96 osalta mainituissa sopimuksissa määrätyin erityisin alennetuin tullein tariffikiintiö, jonka avulla yhteisön jalostamoiden tarpeet voidaan tietyn ajan osalta kyseisen markkinointivuoden kohdalla kattaa; tästä on säädetty komission asetuksessa (EY) N:o 2308/95 (4) kauden heinäkuun 1 päivästä 1995 helmikuun 29 päivään 1996 osalta; markkinointivuoden 1995/96 raa'an ruokosokerin tuotantotiedot ovat nyt saatavilla ja siksi on syytä avata tällainen kiintiö koko markkinointivuodeksi; jäsenvaltioiden vahvistamien oletettujen jalostukseen tarvittavien enimmäismäärien sekä ennusteesta aiheutuneiden puuttuvien määrien vuoksi olisi säädettävä jäsenvaltiokohtaisista jalostamista koskevista tuontiluvista ottaen huomioon jo asetuksessa (EY) N:o 2308/95 säädetty määrä,
mainituissa sopimuksissa säädetään, että kyseisten jalostamoiden on maksettava vähimmäisostohinta, joka on suuruudeltaan yhtä suuri kuin raakasokerin takuuhinta ja josta vähennetään kyseisen markkinointivuoden osalta vahvistettu mukautustuki; tämän vuoksi kyseinen vähimmäishinta olisi vahvistettava ottaen huomioon markkinointivuoden 1995/96 osalta sovellettavat seikat, ja
tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Kaudelle heinäkuun 1 päivästä 1995 kesäkuun 30 päivään 1996 avataan päätöksen 95/284/EY mukaisesti jalostettavaksi tarkoitetun raa'an ruokosokerin tuonnin osalta:
a) 334 100 tonnin tariffikiintiö kyseisessä päätöksessä tarkoitetuista AKT-valtioista peräisin olevana valkoisena sokerina ilmaistuna;
ja
b) 10 000 tonnin tariffikiintiö Intian tasavallasta peräisin olevana valkoisena sokerina ilmaistuna.
2 artikla
1. Edellä 1 artiklassa tarkoitettujen määrien tuonnissa sovelletaan erityistä alennettua tullia, joka on 6,9 ecua vakiolaatuisen raakasokerin 100 kilogrammaa kohden.
2. Rajoittamatta kuitenkaan komission asetuksen (EY) N:o 1916/95 (5) 7 artiklan soveltamista, yhteisön jalostajien maksettavaksi tulevaksi vähimmäisostohinnaksi vahvistetaan 1 artiklassa tarkoitetun kauden osalta 51,17 ecua vakiolaatuisen raakasokerin 100:aa kilogrammaa kohden.
3 artikla
Jäljempänä mainituille jäsenvaltioille annetaan lupa tuoda 1 artiklassa vahvistettujen kiintiöiden mukaisesti ja 2 artiklan 1 kohdassa säädetyin edellytyksin seuraavat valkoisena sokerina ilmaistut puuttuvat määrät, jotka ovat:
a) 35 100 tonnia Suomen osalta;
b) 60 000 tonnia Ranskan emämaan osalta asetuksen (EY) N:o 2308/95 tarkoittama määrä mukaan luettuna;
c) 234 000 tonnia manner-Portugalin osalta asetuksen (EY) N:o 2308/95 tarkoittama määrä mukaan luettuna;
d) 15 000 tonnia Yhdistyneen kuningaskunnan osalta asetuksen (EY) N:o 2308/95 tarkoittama määrä mukaan luettuna.
4 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä maaliskuuta 1996.

Labels: 3
17
18